Case ID: 1091757
Sentence 18: Məhkəmə kollegiyası işin materiallarını apellyasiya şikayətinin dəlilləri ilə birlikdə araşdıraraq hesab edir ki, apellyasiya şikayəti təmin edilməli, birinci instansiya məhkəməsinin qətnaməsi mübahisələndirilən hissədə ləğv edilərək iddia tələbi həmin hissədə də təmin olunmalıdır.İşin faktiki hallarından görünür ki, iddiaçı (gömrük brokeri) ilə cavabdeh (sifarişçi) arasında bağlanmış xx.xx.2011-ci il tarixli 40/11 nömrəli “Gömrük brokeri tərəfindən xidmətlərin göstərilməsinə dair” müqaviləyə əsasən, gömrük brokeri tərəfindən öz adından, lakin sifarişçinin hesabına və onun tapşırığına əsasən, bəyannamə, gömrük rəsmiləşdirilməsi, malların və nəqliyyat vasitələrinin saxlancı, emalı üzrə əməliyyatların həyata keçirilməsi, həmçinin öz adından, lakin sifarişçinin hesabına və onun tapşırığına əsasən, hazırkı müqavilə üzrə tapşırıqların yerinə yetirilməsi üçün lazım olan gömrük ödənişlərinin, vergilərin və yığımların təmamilə və ya qismən yerinə yetirilməsi müqavilənin predmetini təşkil edir (1.1-ci bənd).